Document ID: 32010R0858

UREDBA KOMISIJE (EU) št. 858/2010
z dne 28. septembra 2010
o spremembi Uredbe (ES) št. 951/2006 v zvezi z izvozom izvenkvotnih količin in izvoznih dovoljenj
EVROPSKA KOMISIJA JE -
ob upoštevanju Pogodbe o delovanju Evropske unije,
ob upoštevanju Uredbe Sveta (ES) št. 1234/2007 z dne 22. oktobra 2007 o vzpostavitvi skupne ureditve kmetijskih trgov in o posebnih določbah za nekatere kmetijske proizvode („Uredba o enotni SUT“) (1) ter zlasti člena 134 in člena 161(3) v povezavi s členom 4 Uredbe,
ob upoštevanju naslednjega:
(1)
Uredba Komisije (ES) št. 951/2006 z dne 30. junija 2006 o določitvi podrobnih pravil za izvajanje Uredbe Sveta (ES) št. 318/2006 glede trgovine s tretjimi državami v sektorju sladkorja (2) določa natančna pravila za izvoz izvenkvotnih količin v sektorju sladkorja.
(2)
Člen 4c Uredbe (ES) št. 951/2006 določa dokumente, ki veljajo kot dokazilo o prispetju v namembni kraj in jih je treba predložiti v primeru, da določene namembne države niso upravičene za izvoz za izvenkvotni sladkor in/ali izvenkvotno izoglukozo. Vendar pa je tam, kjer je količina sladkorja majhna, tveganje za morebitne trgovinske goljufije precej omejeno. Tako je zaradi poenostavitve administrativnega dela ustrezno določiti odstopanje od tega pravila za količine, ki ne presegajo 25 ton.
(3)
Člen 7c Uredbe (ES) št. 951/2006 predpisuje določbe o obveščanju o izvenkvotnih izvozih. Da bi se izboljšalo upravljanje izvenkvotnih izvoznih režimov, je ustrezno pojasniti, da bi bilo obveščanje držav članic o uporabljenih količinah treba razčleniti tudi po vlagateljih.
(4)
Za tržno leto 2010/2011 je v skladu s členom 1(1) Uredbe Komisije (EU) št. 397/2010 z dne 7. maja 2010 o določitvi količinske omejitve za izvoz izvenkvotnega sladkorja in izvenkvotne izoglukoze do konca tržnega leta 2010/2011 (3) količinska omejitev za beli sladkor, ki spada pod oznako KN 1701 99, torej za 6-mestne oznake, določena na 650 000 ton. V primerih, kjer je veliko povpraševanja po izvoznih dovoljenjih in kjer so letne količinske omejitve hitro izpolnjene, podjetja, ki izvažajo beli sladkor pod drugimi oznakami KN, morda ne bodo dobila dovolj dovoljenj, da bi pokrila svoje tradicionalne trge. Da bi se izboljšala prožnost izvenkvotnega režima, je ustrezno dovoliti uporabo izvoznih dovoljenj, izdanih za beli sladkor z oznako KN 1701 99, tudi za izvoz drugih proizvodov iz sladkorja z isto oznako KN.
(5)
V skladu s členom 8a(b) Uredbe (ES) št. 951/2006 so izvozna dovoljenja za izvenkvotni sladkor ali izoglukozo, izdana od 1. aprila 2010 naprej, veljavna do izteka petega meseca od njihovega datuma izdaje. Vendar pa bi to lahko nekaterim izvoznikom povzročilo resne težave, in sicer tistim, ki svoje tradicionalne trge oskrbujejo skozi celo tržno leto. Iz tega razloga je ustrezno, da se določbe za tržno leto 2009/2010 uporabljajo stalno.
(6)
Člen 1(2)(b)(i) Uredbe Komisije (ES) št. 376/2008 z dne 23. aprila 2008 o določitvi skupnih podrobnih pravil za uporabo sistema uvoznih in izvoznih dovoljenj in potrdil o vnaprejšnji določitvi za kmetijske proizvode (4) določa, da se za proizvode iz sladkorja z oznako KN 1701 predložijo izvozna dovoljenja. V skladu z Delom II Priloge II k navedeni uredbi je znesek varščine, ki jo je treba položiti, določen na 110 EUR na tono. Zaradi pravne varnosti in da bi se zagotovilo enako obravnavanje vseh podjetij v vsaki državi članici, je pri členu 12a(1) Uredbe (ES) št. 951/2006 ustrezno pojasniti, da je treba varščino položiti tudi za izvenkvotne proizvode iz sladkorja.
(7)
Uredbo (ES) št. 951/2006 je zato treba ustrezno spremeniti.
(8)
Ukrepi, predvideni s to uredbo, so v skladu z mnenjem Upravljalnega odbora za skupno ureditev kmetijskih trgov -
SPREJELA NASLEDNJO UREDBO:
Člen 1
Uredba (ES) št. 951/2006 se spremeni:
1.
Členu 4c Poglavja IIa se doda naslednji odstavek 4:
„4. Pri izvoznih deklaracijah v zvezi z največjo dovoljeno količino sladkorja, ki znaša 25 ton, in kadar so izpolnjeni pogoji iz člena 24(2)(a) in (b) Uredbe Komisije (ES) št. 612/2009 (5), države članice podjetja oprostijo predložitve dokazil iz odstavkov 1 ter 2(b) in (c) tega člena. Prevozne listine ali njim enakovredne elektronske različice, kot jih opisuje člen 17(3) Uredbe (ES) št. 612/2009, je treba predložiti v vseh primerih.
2.
Poglavje III se spremeni:
(a)
Drugi pododstavek člena 7c(1) se nadomesti z naslednjim:
„Zahtevane količine se porazdelijo glede na vlagatelje in osemmestne oznake KN brez omembe imena vlagatelja. Države članice obvestijo Komisijo tudi, če ni bil vložen noben zahtevek za izvozna dovoljenja.“
(b)
Vstavi se naslednji člen 7f:
„Člen 7f
Uporaba izvoznih dovoljenj za izvenkvotni sladkor
Izvozna dovoljenja, izdana za izvenkvotni beli sladkor z oznako KN 1701 99, nosijo oznaki KN 1701 99 10 in 1701 99 90 ter so veljavna za katerega koli izmed teh proizvodov.“
(c)
Člen 8a se nadomesti z naslednjim:
„Člen 8a
Veljavnost izvoznih dovoljenj za izvoz izvenkvotnih količin
Z odstopanjem od člena 5 te uredbe izvozna dovoljenja, izdana ob upoštevanju količinske omejitve iz točke (d) prvega odstavka člena 61 Uredbe (ES) št. 1234/2007, veljajo, kot sledi:
(a)
dovoljenja, izdana med 1. oktobrom in 30. aprilom zadevnega tržnega leta, so veljavna od njihovega datuma izdaje do 30. septembra istega tržnega leta;
(b)
dovoljenja, izdana med 1. majem in 30. septembrom zadevnega tržnega leta, so veljavna do izteka petih mesecev od njihovega datuma izdaje.“
3.
Člen 12a Poglavja V se spremeni:
(a)
Odstavek 1 se nadomesti z naslednjim:
„1. Vlagatelj položi varščino v višini 110 EUR na tono izvenkvotnega sladkorja in 42 EUR na tono neto suhe snovi izvenkvotne izoglukoze.“
(b)
Odstavek 4 se nadomesti z naslednjim:
„4. Kadar so določeni namembni kraji izključeni iz izvozov izvenkvotnega sladkorja in/ali izoglukoze, se varščina iz odstavka 1 sprosti, ko so izpolnjene zahteve iz odstavka 3 tega člena in iz člena 4c te uredbe.“
Člen 2
Začetek veljavnosti
Ta uredba začne veljati 1. oktobra 2010.
Uredba je v celoti zavezujoča in se neposredno uporablja v vseh državah članicah.
V Bruslju, 28. septembra 2010

Labels: 3
17